
12 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύστημα Διαχείρισης, Αξιολόγησης, Παρακολούθη¬ 
σης Ελέγχου - Διαδικασία Εφαρμογής των Δράσε¬ 
ων στα πλαίσια των Μέτρων Ολοκληρωμένες Πα¬ 
ρεμβάσεις Αστικής Ανάπτυξης - Ε.Κ.Τ. των Περιφε¬ 
ρειακών Επιχειρησιακών Προγραμμάτων (ΠΕΠ) 
κατά το Γ’ ΚΠΣ, που συγχρηματοδοτούνται από το 


Ευρωπαϊκό Κοινωνικό Ταμείο (Ε.Κ.Τ.). 1 

Καθορισμός χορηγήματος θέρμανσης των εμμίσθων 
Υποθηκοφυλακείων και Κτηματολογικών Γραφείων 
της Χώρας, έτους 2002. 2 


ΑΠΟΦΑΣΕΙ Σ 

Αριθ.οικ. 113665 (1) 

Σύστημα Διαχείρισης, Αξιολόγησης, Παρακολούθησης 
Ελέγχου - Διαδικασία Εφαρμογής των Δράσεων στα πλαί¬ 
σια των Μέτρων Ολοκληρωμένες Παρεμβάσεις Αστικής 
Ανάπτυξης - Ε.Κ.Τ. των Περιφερειακών Επιχειρησιακών 
Προγραμμάτων (ΠΕΠ) κατά το Γ’ ΚΠΣ, που συγχρηματο- 
δοτούνται από το Ευρωπαϊκό Κοινωνικό Ταμείο (Ε.Κ.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Νόμου 2860/2000 (ΦΕΚ 251/Α/ 
14.01/.2000) «Διαχείριση, Παρακολούθηση και Έλεγχος 
του Κοινοτικού Πλαισίου Στήριξης και άλλες διατάξεις». 

2. Τις διατάξεις του Άρθρου 44 του Νόμου 2972/2001 
«Εκσυγχρονισμός της Οργάνωσης και της Λειτουργίας 
του Ιδρύματος Κοινωνικών Ασφαλίσεων και άλλες διατά¬ 
ξεις» (ΦΕΚ 291 /Α/27.12.2001). 

3. Τις διατάξεις του Νόμου 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α/85) όπως τροποποιήθηκε 
και συμπληρώθηκε μεταγενέστερα. 

4. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

5. Το Π.Δ. 81/20.03.2002 (ΦΕΚ 57/Α/21.03.2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

6. Την 37610/31.10.2001 (ΦΕΚ 1485/31.10.2001) Από¬ 
φαση του Πρωθυπουργού και Υπ. Εθνικής Οικονομίας με 


θέμα «Καθορισμός αρμοδιοτήτων Υφυπουργού Εθνικής 
Οικονομίας Χρήστου Πάχτα». 

7. Τις διατάξεις του Κανονισμού (ΕΟΚ) αριθμ. 1260/99 
του Συμβουλίου της 200/7/1999 «Περί γενικών διατάξεων 
για τα Διαρθρωτικά Ταμεία». 

8. Τις διατάξεις του Κανονισμού ΕΚΤ αριθ. 1784/1999 της 
12ης Ιουλίου 1999 του Ευρωπαϊκού Κοινοβουλίου και του 
Συμβουλίου, σχετικά με το Ευρωπαϊκό Κοινωνικό Ταμείο. 

9. Τις διατάξεις του Κανονισμού 1685/2000, της Επιτρο- 
πήςτης 28ης Ιουλίου 2000 για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθμ. 1260/99 
του Συμβουλίου της 20.7.1999, όσον αφορά την επιλεξι- 
μότητα των δαπανών των ενεργειών που συγχρηματοδο- 
τούνται από τα Διαρθρωτικά Ταμεία. 

10. Τις διατάξεις του Κανονισμού 1159/2000 της Επιτρο¬ 
πής της 30ης Μάίου για τις δράσεις πληροφόρησης και 
δημοσιότητας που πρέπει να αναλαμβάνουν τα κράτη μέ¬ 
λη σχετικά με τις παρεμβάσεις των Διαρθρωτικών ταμείων 

11. Την απόφαση της Επιτροπής σχετικά με την έγκριση 
του Κοινοτικού Πλαισίου Στήριξης για τις Κοινοτικές 
Διαρθρωτικές Παρεμβάσεις στις Περιφέρειες που υπά¬ 
γονται στο στόχο αριθ. 1 στην Ελλάδα Ε (2000) 3405/ 
28.11.2000. 

12. Τις απόφαση της Ευρωπαϊκής Επιτροπής σχετικά με 
την έγκριση των Επιχειρησιακών Προγραμμάτων: 

• της Περιφέρειας Ανατολικής Μακεδονίας. Θράκης Ε 
(2001) 8013/9.4.2001, Νο 2000 ΘΡ 161ΡΟ012 

• της Περιφέρειας Κεντρικής Μακεδονίας Ε (2001) 566/ 

22.3.2001, Νο 2000 ΘΡ 161ΡΟ014 

• της Περιφέρειας Δυτικής Μακεδονίας Ε (2001) 812/ 

9.4.2001, Νο 2000 ΘΗ 161ΡΟ013 

• της Περιφέρειας Ηπείρου Ε (2001) 810/9.4.2001, Νο 
2000 ΘΡ 161Ρ0007 

• της Περιφέρειας Θεσσαλίας Ε (2001) 809/9.4.2001, 
Νο 2000 ΘΡ 161ΡΘ006 

• της Περιφέρειας Ιονίων Νήσων Ε (2001) 805/9.4.2001 

• της Περιφέρειας Δυτικής Ελλάδας Ε (2001) 807/ 

9.4.2001, Νο 2000 ΘΡ 161ΡΘ004 

• της Περιφέρειας Στερεός Ελλάδας Ε (2001) 808/ 
10.4.2001 

• της Περιφέρειας Αττικής Ε (2001)/15.05.2001, Νο 
2000 ΘΡ 161ΡΘ002 

• της Περιφέρειας Πελοποννήσου Ε (2001) 806/ 

9.4.2001, Νο 2000 ΘΡ 161ΡΘ003 

• της Περιφέρειας Βορείου Αιγαίου Ε (2001) 803/ 

9.4.2001, Νο 2000 ΘΡ 161ΡΘ009 

• της Περιφέρειας Νοτίου Αιγαίου Ε (2001)/9.4.2001, 
Νο 2000 ΘΡ 161ΡΘ0010 

• της Περιφέρειας Κρήτης Ε (2001) 811/ 09.04.2001, 
Νο 2000 ΟΒ 161ΡΟ008 

13. Τις διατάξεις του άρθρου 18του Ν.2503/97«Διοίκηση, 
Οργάνωση, Στελέχωση για την Περιφέρεια, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

14. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγράφο- 
νται στα ανωτέρω Επιχειρησιακά Προγράμματα. 

15. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

16. Τις διατάξεις του Κανονισμού 438/2001 της 2ας 
Μαρτίου 2001 για θέσπιση λεπτομερών κανόνων εφαρ¬ 
μογής του κανονισμού (ΕΚ) αριθ. 1260/1999 του Συμβου¬ 
λίου όσον αφορά τα συστήματα διαχείρισης και ελέγχου 
των παρεμβάσεων των Διαρθρωτικών Ταμείων. 

17. Τις διατάξεις του Κανονισμού 448/2001 της επιτρο¬ 
πής της 2ας Μαρτίου 2001 της επιτροπής του Κανονισμού 
(ΕΚ) 1260/99 του Συμβουλίου όσον αφορά την διαδικασία 
διενέργειας δημοσιονομικών διορθώσεων στην παρέμβα¬ 
ση που χορηγείται στο πλαίσιο τωνΔιαρθρωτικών Ταμείων. 

18. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

19. Την υπ' αριθμ. 2007892/461/1998 Κοινή Απόφαση πε¬ 
ρί «Ανακτήσεως αχρεωστήτως ή παρανόμως καταβληθέ- 
ντων ποσών από εθνικούς πόρους ή πόρους της Ευρωπαϊ¬ 
κής Ένωσης στα πλαίσια της υλοποίησης κοινοτικών πολι¬ 
τικών». 

20. Την 18527/ΓΔΑΠΠΠΔΕ 156/7.6.2001 (ΦΕΚ Β 
758/15.6.2001). Απόφαση του Υφυπουργού Εθνικής Οικο¬ 
νομίας «Τύπος και περιεχόμενο απόφασης ένταξης πρά¬ 
ξης σε Επιχειρησιακό Πρόγραμμα του Κ.Π.Σ. 2000. 2006, 
σύμφωνα με το άρθρο 5, παρ. 3 του Νόμου 2860/2000». 

21. Την 107900/16.3.2001 (ΦΕΚ/ 599/Β/21.05.2001) Κοινή 
Απόφαση των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Οικονομίας, Οικονομικών και 
Εργασίας και Κοινωνικών Ασφαλίσεων για τη Σύσταση και 
Λειτουργία Ειδικών Υπηρεσιών περί «Συντονισμού και Πα¬ 
ρακολούθησης Δράσεων Ευρωπαϊκού Κοινωνικού Ταμεί¬ 
ου» και «Εφαρμογής Συγχρηματοδοτούμενων Ενεργειών 
από το Ευρωπαϊκό Κοινωνικό Ταμείο». 

22. Την 5869/13.11.2001 (ΦΕΚ. 1540/Β/ 19.11.2001) 
Απόφαση του Υπουργού Εργασίας και Κοινωνικών Ασφα¬ 
λίσεων, που τροποποιεί την υπ' αριθμ. 4032/26.7.01 (ΦΕΚ 
1084/Β01/31.7.01) Υπουργική Απόφαση η οποία ορίζει το 
«Σύστημα Διαχείρισης του Ενιαίου Μητρώου Αξιολογη- 
τών (ΕΜΑ) του Υπουργείου Εργασίας και Κοινωνικών 
Ασφαλίσεων». 

23. Την 105127/08.01.2001 (ΦΕΚ. 5/Β7 9.1.2001) Από¬ 
φαση του Υπουργού Εργασίας και Κοινωνικών Ασφαλίσε¬ 
ων, που ορίζει το «Σύστημα Πιστοποίησης Κέντρων Επαγ¬ 
γελματικής Κατάρτισης (ΚΕΚ)». 

24. Την 105128/08.01.2001 (ΦΕΚ. 6/Β7 9.1.2001) Από¬ 
φαση του Υπουργού Εργασίας και Κοινωνικών Ασφαλίσε¬ 
ων, που ορίζει τις «Προδιαγραφές Συγκρότησης Μητρώ¬ 
ου Εκπαιδευτών/τριών Συνεχιζόμενης Επαγγελματικής 
Κατάρτισης» όπως αυτή ισχύει 

25. Την 112809/18.6.2002 Κοινή Απόφαση Υπουργών Οι¬ 
κονομίας και Οικονομικών και Εργασίας και Κοινωνικών 
Ασφαλίσεων, σχετικά με την «Τροποποίηση της υπ' αριθμ. 
4033/26.7.2001 Απόφασης του Υπουργού Εργασίας και 
Κοινωνικών Ασφαλίσεων για το Ενιαίο Σύστημα Διαχείρι¬ 
σης, Αξιολόγησης, Παρακολούθησης και Ελέγχου των 
ενεργειών Επαγγελματικής Κατάρτισης (ΕΣΔΕΚ) συγχρη¬ 
ματοδοτούμενων από το ΕΚΤ στο πλαίσιο του ΓΚΠΣ, (2000- 
2006), για όλα τα Επιχειρησιακά Προγράμματα που εμπε¬ 
ριέχουν δράσεις Κατάρτισης» όπως αυτή ισχύει. 


26. Την 112810/18.6.02 Κοινή Απόφαση Υπουργών Οι¬ 
κονομίας και Οικονομικών και Εργασίας και Κοινωνικών 
Ασφαλίσεων, σχετικά με την «Τροποποίηση της υπ. αριθ¬ 
μό 5387/08.10.2001 Απόφαση του Υπουργού Εργασίας 
και Κοινωνικών Ασφαλίσεων, που ορίζει το «Σύστημα Δια¬ 
χείρισης, Παρακολούθησης, Αξιολόγησης και Ελέγχου 
Ενεργειών παροχής Συνοδευτικών Υποστηρικτικών Υπη¬ 
ρεσιών συγχρηματοδοτούμενων από το Ευρωπαϊκό Κοι¬ 
νωνικό Ταμείο (ΕΚΤ) στο πλαίσιο του Γ' Κ.Π.Σ. (2000- 
2006)» όπως αυτή ισχύει. 

27. Την 112852/19.06.02 (ΦΕΚ 786/Β/ 26.6.2002) περί 
«Συστήματος διαχείρισης, αξιολόγησης, παρακολούθη¬ 
σης και ελέγχου - διαδικασία εφαρμογής των Ολοκληρω¬ 
μένων Παρεμβάσεων στα πλαίσια του Μέτρου «Τοπικές 
Πρωτοβουλίες για την Απασχόληση» των Περιφερειακών 
Επιχειρησιακών Προγραμμάτων (ΠΕΠ) κατά το Γ' ΚΠΣ, 
που συγχρηματοδοτούνται από το Ευρωπαϊκό Κοινωνικό 
Ταμείο (Ε.Κ.Τ.) 

28. Την 4035/27.07.2001 Κ.Υ.Α (ΦΕΚ 1127/Β/ 30.8.2001) 
περί «Συστήματος διαχείρισης, αξιολόγησης, παρακο¬ 
λούθησης και ελέγχου - διαδικασία εφαρμογής της ενέρ¬ 
γειας λειτουργία νέων δομών ή και νέων τμημάτων σε 
υφιστάμενες δομές Βρεφονηπιακών ή και Βρεφονηπια¬ 
κών Ολοκληρωμένης Φροντίδας ή και Παιδικών Σταθμών 
ή και Κέντρων Δημιουργικής Απασχόλησης Παιδιών με 
αναπηρία (ΚΔΑΠ ΜΕΑ) συγχρηματοδοτούμενης από το 
Ευρωπαϊκό Κοινωνικό Ταμείο (Ε.Κ.Τ.) στο πλαίσιο των Πε¬ 
ριφερειακών Επιχειρησιακών Προγραμμάτων (ΠΕΠ) κα¬ 
τά το Γ ΚΠΣ", όπως κάθε φορά ισχύει. 

29. Την 4036/27.07.2001 Κ.Υ.Α (ΦΕΚ 1128/Β/ 30.8.2001) 
περί «Συστήματος διαχείρισης, αξιολόγησης, παρακο¬ 
λούθησης και ελέγχου - διαδικασία εφαρμογής της ενέρ¬ 
γειας «Βοήθεια στο Σπίτι και «ΚΗΦΗ» συγχρηματοδοτού¬ 
μενης από το ΕΚΤ» συγχρηματοδοτούμενης από το Ευ¬ 
ρωπαϊκό Κοινωνικό Ταμείο (Ε.Κ.Τ.) στο πλαίσιο των των 
Περιφερειακών Επιχειρησιακών Προγραμμάτων (ΠΕΠ) 
κατά το Γ' ΚΠΣ», όπως κάθε φορά ισχύει. 

30. Την ανάγκη δημιουργίας ενός συστήματος διαχείρι¬ 
σης, αξιολόγησης παρακολούθησης και ελέγχου των 
συγχρηματοδοτούμενων από το ΕΚΤ ενεργειών στα πλαί¬ 
σια των Μέτρων Ολοκληρωμένες Παρεμβάσεις Αστικής 
Ανάπτυξης - ΕΚΤ των ΠΕΠ. 

31. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων. 

32. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

ΒΑΣΙΚΕΣ ΑΡΧΕΣ ΤΩΝ ΟΛΟΚΛΗΡΩΜΕΝΩΝ 
ΠΑΡΕΜΒΑΣΕΩΝ ΓΙΑ ΤΗΝ ΑΣΤΙΚΗ ΑΝΑΠΤΥΞΗ 

Τα Περιφερειακά Επιχειρησιακά Προγράμματα (ΠΕΠ), 
που έχουν εγκριθεί στο πλαίσιο του Γ' Κοινοτικού Πλαισί¬ 
ου Στήριξης, περιλαμβάνουν ενέργειες που αναφέρονται 
σε ολοκληρωμένες παρεμβάσεις για την ανάπτυξη αστι¬ 
κών περιοχών και εντάσσονται κατά κανόνα στα Μέτρα 
Ολοκληρωμένες Παρεμβάσεις Αστικής Ανάπτυξης . του 
Ευρωπαϊκού Κοινωνικού Ταμείου (ΕΚΤ). Σε κάθε Περιφε¬ 
ρειακό Επιχειρησιακό Πρόγραμμα έχουν παράλληλα 
ενταχθεί και Μέτρα για τις «Ολοκληρωμένες Παρεμβά¬ 
σεις Αστικής Ανάπτυξης - του Ευρωπαϊκού Ταμείου Περι¬ 
φερειακής Ανάπτυξης (ΕΤΠΑ)». 

Μία ολοκληρωμένη παρέμβαση αστικής ανάπτυξης, 
στα πλαίσια των ΠΕΠ, αποτελείται κατά κανόνα από τα 
παραπάνω αναφερόμενα Μέτρα. 

Η εφαρμογή των Μέτρων «Ολοκληρωμένες Παρεμβά¬ 
σεις Αστικής Ανάπτυξης . του Ευρωπαϊκού Κοινωνικού 
Ταμείου (ΕΚΤ)» βασίζεται στην υπ' αριθμ. 112852/ 
19.6.2002 (ΦΕΚ 786/Β/26.06.2002), η οποία αφορά τις Το¬ 
πικές Πρωτοβουλίες Απασχόλησης που υλοποιούνται 
από τα Περιφερειακά Επιχειρησιακά Προγράμματα. 

1. ΤΟΜΕΙΣ ΠΟΛΙΤΙΚΗΣ 

Ένας από τους κυρίαρχους στόχους των ενεργειών για 
την διαμόρφωση βιώσιμης αστικής ανάπτυξης, στα πλαί¬ 
σια των Περιφερειακών Επιχειρησιακών Προγραμμάτων, 
είναι η δημιουργία θέσεων απασχόλησης. Κατά τον σχε¬ 
δίασμά των πολιτικών για τον αστικό χώρο θα πρέπει να 
δοθεί ιδιαίτερη έμφαση στην προώθηση στην απασχόλη¬ 
ση και στην απασχολησιμότητα. 

Οι τομείς στους οποίους θα πρέπει να αναπτυχθούν οι 
σχετικές πολιτικές για την απασχόληση συνδέονται με : 
α) Την Οικονομική και Αναπτυξιακή διάσταση 
Οι τοπικές δυνατότητες για τη δημιουργία θέσεων απα¬ 
σχόλησης στις αστικές περιοχές είναι σημαντικές και 
πρέπει να λαμβάνονται περισσότερο υπόψη κατά τη χά¬ 
ραξη πολιτικών για την απασχόληση. 
β)Την κοινωνική οικονομία 

Η ανάπτυξη της κοινωνικής οικονομίας μπορεί να δώσει 
μια απάντηση τόσο στην αυξημένη ζήτηση κοινωνικών 
υπηρεσιών όσο και στη μειωμένη ικανότητα δημιουργίας 
νέων θέσεων εργασίας στους παραδοσιακούς τομείς της 
οικονομίας. Φορείς της κοινωνικής οικονομίας κατά κανό¬ 
να είναι εθελοντικές οργανώσεις, κοινωνικές επιχειρή¬ 
σεις, οικιστικά και άλλα σωματεία, αλλά και συνεταιρι¬ 
σμοί, αλληλοβοηθητικά ταμεία και ιδρύματα, 
γ) Την Κοινωνική διάσταση 

Οι δυσλειτουργίες που αναπτύσσονται στον αστικό χώ¬ 
ρο και οι οποίες συνδέονται με τη φτώχεια είναι ο πολιτι¬ 
σμικός, πολιτικός και κοινωνικός αποκλεισμός, η βία, η 
εγκληματικότητα, τα ναρκωτικά, τα φαινόμενα ρατσι¬ 
σμού. Προγράμματα για την κοινωνική επανένταξη των 
περιθωριοποιημένων ομάδων πληθυσμού, τίθενται στο 
επίκεντρο της προσπάθειας για την ένταξή τους στην 
αγορά εργασίας. Η απασχόληση θεωρείται ως το καλύτε¬ 
ρο μέσο για την έξοδο από τον κοινωνικό αποκλεισμό και 
τα φαινόμενα που αυτός συνεπάγεται. 

Η υποστήριξη ευπαθών ομάδων και γενικότερα του 
πληθυσμού σε υποβαθμισμένες περιοχές προωθείται μέ¬ 
σω κοινωνικών υπηρεσιών, που στοχεύουν τόσο στην 
ενημέρωση και συμβουλευτική, όσο και στην παροχή 
υπηρεσιών που διευκολύνουν την πρόσβασή τους στην 
αγορά εργασίας και την κοινωνική τους ενσωμάτωση, 
γ) Τον Αστικό Χώρο 

Η βελτίωση της λειτουργίας του αστικού χώρου συμ¬ 
βάλλει σε μία ισόρροπη και πολύμορφη ανάπτυξη, η 
οποία επιδιώκει την ανάπτυξη οικονομικής, κοινωνικής 
και πολιτισμικής δραστηριότητας στο χώρο της και μέσω 
αυτών των δραστηριοτήτων αυξάνεται και η απασχολησι¬ 
μότητα. 

δ) Το Περιβάλλον - Την Βιώσιμη Ανάπτυξη 
Η προστασία και η αναβάθμιση του περιβάλλοντος κα¬ 
θώς και η διαχείριση της αστικής ανάπτυξης στη λογική 
της αειφόρου ανάπτυξης αποτελούν τομείς που παρέ¬ 
χουν νέες μορφές απασχόλησης, 
ε) Τον Πολιτισμό 

Η αξιοποίηση πολιτισμικών αγαθών προσφέρεται για 
την δημιουργία βιώσιμων επιχειρήσεων και νέων θέσεων 
απασχόλησης. 

2. ΒΑΣΙΚΕΣ ΑΡΧΕΣ 

Οι βασικές αρχές για την υλοποίηση ολοκληρωμένων 
παρεμβάσεων σε τοπικό επίπεδο που αποτελούν και λύ¬ 
σεις για αστικά ζητήματα είναι οι ακόλουθες: 


α) η Ολοκληρωμένη Παρέμβαση 
Για την αύξηση της αποτελεσματικότητας των ολοκλη¬ 
ρωμένων δράσεων για την αστική ανάπτυξη οι πολιτικές 
που εφαρμόζονται σε τοπικό επίπεδο πρέπει να εντάσσο¬ 
νται στα πλαίσια μιας ενιαίας στρατηγικής. Με αυτήν την 
έννοια, τα επιμέρους μέτρα για την απασχόληση πρέπει να 
λειτουργούν συμπληρωματικά με τους μηχανισμούς των 
πολιτικών ανάπτυξης, οι οποίοι οφείλουν με τη σειράτης να 
περιλαμβάνουν την διάσταση της απασχόλησης. Η κάθε 
μία δράση που χρηματοδοτείται στα πλαίσια της παρέμβα¬ 
σης θα πρέπει να συνεργεί με της υπόλοιπες, ώστε μαζί να 
αποτελέσουν ένα συγκροτημένο σύνολο δράσεων για την 
ανάπτυξη της περιοχής και την αύξηση της απασχόλησης, 
β) η Τοπική Διάσταση 

Οι κοινωνικές - οικονομικές - πολιτιστικές ιδιαιτερότη¬ 
τες μιας περιοχής, καθώς και τα φυσικά της χαρακτηρι¬ 
στικά προσδιορίζουν το πλέον κατάλληλο πεδίο εφαρμο¬ 
γής μιας τοπικής παρέμβασης. Είναι κρίσιμο για την κα¬ 
τανόηση των ζητημάτων ανάπτυξης να γίνει αντιληπτός ο 
σημαντικός ρόλος της τοπικής διάστασης του παραγωγι¬ 
κού συστήματος, της αγοράς εργασίας και της μορφής 
διοίκησης/διαχείρισης. Επίσης, η τοπική συνείδηση (η αί¬ 
σθηση του «ανήκειν» σε μια συγκεκριμένη τοπική κοινω¬ 
νία) , συνιστά επίσης στοιχείο της δυναμικής της. 
γ) η Εταιρικότητα 

Η πολιτική της απασχόλησης αντιμετωπίζεται σαν ένα 
ζήτημα που αφορά το σύνολο της τοπικής κοινωνίας. Η 
προσέγγιση αυτή απαιτεί την ενίσχυση της συνεργασίας 
τόσο ανάμεσα στους τοπικούς παράγοντες, όσο και ανά¬ 
μεσα στα διαφορετικά επίπεδα διοίκησης. 

Η ενεργοποίηση και συνεργασία τωντοπικών εταίρων που 
συνθέτουντο σύνολο των δυνάμεων μιαςτοπικής κοινωνίας, 
πρέπει να θεωρηθεί ως μια θεμελιώδης συνθήκη για την επι¬ 
τυχία των στρατηγικών ανάπτυξης αστικών περιοχών. Στα 
πλαίσια των Ολοκληρωμένων Παρεμβάσεων για την Αστική 
Ανάπτυξη, η εταιρικότητα εκφράζεται μέσω της σύστασης 
των Εταιρικών Σχημάτων/Αναπτυξιακών Συμπράξεων. 

3. ΟΡΙΣΜΟΙ ΕΝΝΟΙΩΝ 

Τελικός δικαιούχος: ο φορέας ή η επιχείρηση του δημο¬ 
σίου ή του ιδιωτικού τομέα που έχει την ευθύνη για την 
εκτέλεση των πράξεων (Ν.2860/2000, άρθρο 1). Αναλαμ¬ 
βάνει στα πλαίσια του Προγράμματος τη συμβατική υπο¬ 
χρέωση για την εκτέλεση Έργου, σύμφωνα μετά εγκεκρι¬ 
μένα στοιχεία του Τεχνικού Δελτίου Έργου. Στα πλαίσια 
των Μέτρων Ολοκληρωμένες Παρεμβάσεις για την Αστική 
Ανάπτυξη, για τις δράσεις επιδότησης της απασχόλησης 
ως τελικός δικαιούχος ορίζεται ο ΟΑΕΔ, για τις δράσεις 
προκατάρτιση, κατάρτιση και συνοδευτικές υποστηρικτι¬ 
κές υπηρεσίες ο ΟΤΑ που ορίζεται στο Εταιρικό Σχήμα/ 
Αναπτυξιακή Σύμπραξη, για τις Κοινωνικές Υπηρεσίες οι 
Επιχειρήσεις των Οργανισμών Τοπικής Αυτοδιοίκησης και 
οι Διαδημοτικές Επιχειρήσεις και οι αστικές εταιρείες που 
έχουν συσταθεί από τους ΟΤΑ όπως αναφέρονται στις 
αναφέρονται στις ΚΥΑ με Α.Π. 4035/ 27.7.2001 (ΦΕΚ 
1127/Β/30.8.01) και με Α.Π. 4036/ 27.7.2001 (ΦΕΚ 
1128/Β/30.8.01), όπως ισχύουν, για δε τις λοιπές δράσεις 
οι φορείς που συμμετέχουν ως μέλη στο Εταιρικό σχήμα, 
όπως αυτοί ορίζονται στο άρθρο 4 της παρούσης. 

Έργο (Πράξη): Ολοκληρωμένο και λειτουργικά αυτοτε¬ 
λές σύνολο ενεργειών που μπορεί να προσδιορίζεται με 
το χαρακτήρα της υλικής (υλικοτεχνική υποδομή.εξοπλι¬ 
σμός) ή άϋλης παρέμβασης (καταρτίσεις κάθε είδους, 
ενέργειες κοινωνικού χαρακτήρα κ.λπ.). Το Έργο συντί¬ 
θεται από πλήθος ομοιογενών δραστηριοτήτων οι οποίες 
κατατείνουν στην ολοκλήρωσή του (π.χ. αγορά γης, με¬ 
λέτες, κατασκευή, επίβλεψη, προμήθεια εξοπλισμού ή εκ¬ 
πόνηση επιμορφωτικού προγράμματος, επιμόρφωση 

ομάδας, διάχυση των αποτελεσμάτων της επιμόρφωσης 
κ.λπ.). Ένα Έργο είναι δυνατό να υλοποιείται με περισσό¬ 
τερες της μιας συμβάσεων, οι οποίες αντιστοιχούν σε δια- 
κριτά τμήματά του. Στην περίπτωση αυτή, για κάθε σύμ¬ 
βαση ορίζεται ένα Υποέργο. 

Σταπλαίσιατων Μέτρων Ολοκληρωμένες Παρεμβάσεις 
για την Αστική Ανάπτυξη - ΕΚΤ, ως έργα για τις δράσεις 
προώθησης της απασχόλησης ορίζονται οι προκηρύξεις 
του ΟΑΕΔ. 

Γιατις δράσεις προκατάρτιση, κατάρτιση και συνοδευτι¬ 
κές υποστηρικτικές υπηρεσίες ως έργα ορίζονται οι προ¬ 
κηρύξεις του ΟΤΑ που έχει ορισθεί ως τελικός δικαιούχος. 

Οι λοιπές δράσεις ΕΚΤ που πληρούν την ανωτέρω περι¬ 
γραφή και περιλαμβάνονται στο κάθε Επιχειρησιακό Σχέ¬ 
διο . Ολοκληρωμένων Δράσεων Αστικής Ανάπτυξης απο¬ 
τελούν επιμέρους έργα. Κάθε ξεχωριστό είδος πράξης 
ορίζεται ως έργο/υποέργο. Σε περίπτωση που υπάρχουν 
ομοειδείς πράξεις τότε το σύνολο των πράξεων είναι το 
έργο και η κάθε πράξη ξεχωριστά το υποέργο. 

Υποέργο: Μέρος του Έργου, το οποίο αντιστοιχεί στην 
υλοποίηση διακριτού τμήματος του συνολικού φυσικού 
αντικειμένου και αποτυπώνεται είτε σε αντίστοιχη σύμβα¬ 
ση, είτε έχει τη μορφή της αυτεπιστασίας. Στα πλαίσια 
των Ολοκληρωμένων Δράσεων για την Αστική Ανάπτυξη . 
ΕΚΤ, ένα Υποέργο μπορεί να είναι: 

- Για την προώθηση της απασχόλησης (τελικός δικαιού¬ 
χος ΟΑΕΔ), όλες οι δράσεις για την απασχόληση της κά¬ 
θε τοπικής δημόσιας υπηρεσίας απασχόλησης. 

- Γ ια τις δράσεις κατάρτισης, προκατάρτισης και συνο¬ 
δευτικών υποστηρικτικών υπηρεσιών (τελικός δικαιούχος 
ΟΤΑ), η σύμβαση με κάθε ανάδοχο. 

- Γ ια τις πράξεις Κοινωνικών Υπηρεσιών το κάθε υποέρ- 
γο ταυτίζεται με το έργο. 

- Γ ιατις λοιπές πράξεις ως υποέργο ορίζεται είτε η σύμ¬ 
βαση με επιμέρους αναδόχους είτε το υποέργο ταυτίζε¬ 
ται με το έργο, εάν αυτό εκτελείται με ίδια μέσα από τον 
τελικό δικαιούχο, χωρίς προσφυγή σε εξωτερικό ανάδο¬ 
χο ή άλλη δημόσια υπηρεσία. 

Ανάδοχος: Το φυσικό ή νομικό πρόσωπο, στο οποίο έχει 
ανατεθεί με σύμβαση η εκτέλεση ενός έργου. 

Εταιρικό Σχήμα: Για τη βέλτιστη αποτελεσματικότητα 
των Ολοκληρωμένων παρεμβάσεων και την ενεργή συμ¬ 
μετοχή των τοπικών κοινωνικοοικονομικών φορέων στον 
σχεδίασμά και την υλοποίηση των ολοκληρωμένων δρά¬ 
σεων αστικής ανάπτυξης προβλέπεται η δημιουργία τοπι¬ 
κών εταιρικών σχημάτων/ αναπτυξιακών συμπράξεων, με 
πρωτοβουλία των ΟΤΑ α' βαθμού. Το Εταιρικό Σχήμα/ 
αναπτυξιακή σύμπραξη συντάσσει τα Σχέδια Ολοκληρω¬ 
μένης Παρέμβασης και τα μέλη δύνανται να είναι και τελι¬ 
κοί δικαιούχοι που υλοποιούντις επιμέρους δράσεις. Ορι¬ 
σμένα μέλη του εταιρικού σχήματος μπορούν να συμμε¬ 
τέχουν σε αυτήν με συμβουλευτικό χαρακτήρα. Το είδος 
της εταιρικής σχέσης και η λειτουργία της ορίζεται από 
τις σχετικές προηρύξεις των Διαχειριστικών Αρχών κάθε 
ΠΕΠ. 

Επιχειρησιακό Σχέδιο: 

Καταρτίζεται με ευθύνη του Εταιρικού σχήματος/ Ανα¬ 
πτυξιακής Σύμπραξης και υποβάλλεται στην Διαχειριστι¬ 
κή Αρχή του κάθε ΠΕΠ, σύμφωνα με τους όρους και τις 
αρχές της σχετικής προκήρυξης των Διαχειριστικών Αρ- 
χώντου κάθε ΠΕΠ. 

Άρθρο 2 
ΔΡΑΣΕΙΣ ΕΚΤ 

Οι Δράσεις των Μέτρων Ολοκληρωμένες Παρεμβάσεις 
για την Αστική Ανάπτυξη - ΕΚΤ περιλαμβάνουν ενέργειες 
που αφορούν: 


- ανέργους ή υποαπασχολούμενους σε οικονομικά 
ή/και κοινωνικά υποβαθμισμένες περιοχές, 

- ανέργους ή υποαπασχολούμενους σε τομείς που αντι¬ 
μετωπίζουν ιδιαίτερα προβλήματα απασχόλησης, 

- εργαζόμενους σε οικονομικά ή/και κοινωνικά υποβαθ¬ 
μισμένες περιοχές ή σε τομείς που αντιμετωπίζουν ιδιαί¬ 
τερα προβλήματα απασχόλησης, 

- αυτοαπασχολούμενους σε οικονομικά ή/και κοινωνικά 
υποβαθμισμένες περιοχές ή σε τομείς που αντιμετωπί¬ 
ζουν ιδιαίτερα προβλήματα απασχόλησης, και 

- ειδικές πληθυσμιακές ομάδες, σε τοπική κλίμακα, που 
αντιμετωπίζουν προβλήματα αποκλεισμού από την αγο¬ 
ρά εργασίας. 

Οι δράσεις πρέπει να ανταποκρίνονται στους τέσσερις 
πυλώνες της Ευρωπαϊκής στρατηγικής για την απασχό¬ 
ληση οι οποίοι είναι: η βελτίωση της απασχολησιμότητας, 
της Επιχειρηματικότητας, της Προσαρμοστικότητας, και 
η Προώθηση των Ίσων Ευκαιριών. Ιδιαίτερη έμφαση θα 
πρέπει να δίνεται σε έναν τουλάχιστον από τους τέσσερις 
πυλώνες. Επίσης, οι δράσεις θα πρέπει να είναι σύμφω¬ 
νες με τις τυποποιημένες και επιλέξιμες κατηγορίες πρά¬ 
ξεων του ΕΚΤ. 

Στα πλαίσια των Μέτρων, οι δράσεις που χρηματοδοτεί 
το ΕΚΤ είναι: 

1. η Συμβουλευτική 

• Συμβουλευτικές Υπηρεσίες 

• Δημοσιότητα/Ευαισθητοποίηση 

• Δικτύωση 

2. η Προώθηση στην Απασχόληση, δηλαδή επιδότηση 
απασχόλησης, επιδότηση της αυτοαπασχόλησης, επιδό¬ 
τηση για την απόκτηση εργασιακής εμπειρίας, καθώς και 
επιδότηση νέων μορφών απασχόλησης, 

3. η Κατάρτιση, η Προκατάρτιση και οι Συνοδευτικές 
Υποστηρικτικές Υπηρεσίες, 

4. η δημιουργία Κοινωνικών Υπηρεσιών. Επισημαίνεται 
ότι η δημιουργία κοινωνικών υπηρεσιών (όπως παιδικοί, 
βρεφικοί σταθμοί, ΚΔΑΠ κ.λπ.), θα πρέπει να είναι μέρος 
των ενεργειών ΕΚΤ μόνο εάν τεκμηριώνεται η αναγκαιό¬ 
τητά τους στο σχετικό Επιχειρησιακό Σχέδιο. 

Στις Ολοκληρωμένες Παρεμβάσεις για την Αστική Ανά¬ 
πτυξη - ΕΚΤ δεν προβλέπονται υποχρεωτικές δράσεις. Οι 
δράσεις αυτές προκύπτουν από το σχετικό Επιχειρησια¬ 
κό Σχέδιο ανάλογα με τις τοπικές προτεραιότητες και με 
βασικό γνώμονα την ολοκληρωμένη προσέγγιση και τον 
βιώσιμο χαρακτήρα της παρέμβασης. 

Η χωρική εμβέλεια των παρεμβάσεων μπορεί να ξεκινά 
από το επίπεδο συνοικίας και να εκτείνεται έως το επίπε¬ 
δο του δήμου, σύμφωνα με τις σχετικές προκηρύξεις της 
Διαχειριστικής Αρχής κάθε ΠΕΠ. 

Στην παρούσα ΚΥΑ ισχύουν τα πεδία 1 έως 3 του άρ¬ 
θρου 3 από την ΚΥΑ των ΤΠΑ με Α.Π. 112852/19.06.02 
(ΦΕΚ786/Β/26/6/02). Επίσης, στην παρούσα ΚΥΑ προστί¬ 
θενται τα κάτωθι: 

5. Κοινωνικές Υπηρεσίες 

4.5α Βρεφικοί Σταθμοί, Βρεφονηπιακοί Σταθμοί, Βρε¬ 
φονηπιακοί Σταθμοί Ολοκληρωμένης Φροντίδας, Παιδι¬ 
κοί Σταθμοί, Κέντρα Δημιουργικής Απασχόλησης Παι¬ 
διών και Κέντρα Δημιουργικής Απασχόλησης παιδιών με 
αναπηρία (ΚΔΑΠ ΜΕΑ). 

4.5β Βοήθεια στο Σπίτι, Κέντρα Ημερήσιας Φροντίδας 
Ηλικιωμένων. 

Στόχος των ενεργειών είναι η δημιουργία υπηρεσιών, 
μέσω των οποίων προωθείται η απασχόληση ή/και η επα¬ 
νένταξη ανέργων στην αγορά εργασίας και ιδιαίτερα των 
γυναικών, λόγω της υψηλής συμμετοχής αυτών σε ειδι¬ 
κότητες που απαιτούν οι δημιουργούμενες υπηρεσίες 
(κοινωνικών λειτουργών, ψυχολόγων, επισκεπτριών υγεί- 

ας, νοσηλευτριών και βοηθητικού προσωπικού). Επίσης 
με την δημιουργία των Κέντρων Ημερήσιας Φροντίδας 
Ηλικιωμένων επιδιώκεται η διευκόλυνση της πρόσβασης 
των γυναικών που είναι επιφορτισμένες με τη φροντίδα 
ηλικιωμένων ατόμων στην αγορά εργασίας, συμβάλλο¬ 
ντας στην επίτευξη της εναρμόνισης του επαγγελματικού 
και οικογενειακού βίου. 

Άρθρο 3 

ΠΡΟΣΔΙΟΡΙΣΜΟΣ ΤΕΛΙΚΩΝ ΔΙΚΑΙΟΥΧΩΝ - 
ΑΝΑΔΟΧΩΝ ΔΡΑΣΕΩΝ ΕΚΤ 

1. ΤΕΛΙΚΟΙ ΔΙΚΑΙΟΥΧΟΙ 

• Γιατις δράσεις επιδότησης της απασχόλησης, της αυ¬ 
τοαπασχόλησης, της απόκτησης εργασιακής εμπειρίας και 
των νέων μορφών απασχόλησης τελικός δικαιούχος είναι ο 
Οργανισμός Απασχόλησης Εργατικού Δυναμικού (ΟΑΕΔ). 

• Για τις δράσεις κατάρτισης, προκατάρτισης, συνο¬ 
δευτικών υποστηρικτικών υπηρεσιών τελικός δικαιούχος 
είναι ο ΟΤΑ α' βαθμού, όπως ορίζεται στο συμφωνητικό 
του Εταιρικού Σχήματος/Αναπτυξιακής Σύμπραξης. 

• Γ ιατις δράσεις συμβουλευτικής, δημοσιότητας, ευαι- 
σθητοποίησης, δικτύωσης, τελικοί δικαιούχοι δύνανται 
να είναι ΟΤΑ α' βαθμού, φορείς παροχής συμβουλευτικών 
υποστηρικτικών ενεργειών, Μη Κυβερνητικές Οργανώ¬ 
σεις, επιχειρήσεις ΟΤΑ α' βαθμού, κοινωνικές οργανώ¬ 
σεις, κοινωνικοί και επαγγελματικοί φορείς. 

• Για τις δράσεις των Κοινωνικών Υπηρεσιών: α) οι επι¬ 
χειρήσεις των Οργανισμών Τοπικής Αυτοδιοίκησης 
(Ο.Τ.Α.) του άρθρου 277 επόμενα του Δημοτικού και Κοι¬ 
νοτικού Κώδικα (Δ.Κ.Κ.), οι οποίες έχουν στον σκοπό τους 
την κοινωνική ανάπτυξη ή πρόνοια ή συναφή προς τα ανω¬ 
τέρω σκοπό, κατά το οικείο καταστατικό, β) οι διαδημοτι¬ 
κές επιχειρήσεις και οι αστικές εταιρείες που έχουν συ- 
σταθεί από τους ΟΤΑ και οι οποίες έχουν στον σκοπό τους 
την κοινωνική ανάπτυξη, ή την πρόνοια ή συναφή προς τα 
ανωτέρω σκοπό, κατά το οικείο καταστατικό, γ) Οργανι¬ 
σμοί Τοπικής Αυτοδιοίκησης (ΟΤΑ) που δεν έχουν συστή¬ 
σει τις επιχειρήσεις που προαναφέρθηκαν, μπορούν να 
εφαρμόσουν τις ενέργειες της παρούσας μέσω των δη¬ 
μοτικών επιχειρήσεων όμορων δήμων ύστερα από σύνα¬ 
ψη σχετικής προγραμματικής σύμβασης. 


2. ΑΝΑΔΟΧΟΙ 

Οι συγκεκριμένοι Τελικοί Δικαιούχοι καθώς και οι συ¬ 
γκεκριμένες δράσεις (εκτός των δράσεων απασχόλησης) 
που θα υλοποιήσει ο κάθε Τελικός Δικαιούχος περιλαμ¬ 
βάνονται στο αντίστοιχο Επιχειρησιακό Σχέδιο. Σε κάθε 
Εταιρικό Σχήμα/Αναπτυξιακή Σύμπραξη θεωρείται δεδο¬ 
μένη η συμμετοχή του ΟΑΕΔ ως Τελικού Δικαιούχου, εφό¬ 
σον στο αντίστοιχο Επιχειρησιακό Σχέδιο προβλέπονται 
δράσεις προώθησης της απασχόλησης. Σημειώνεται ότι 
δεν απαιτείται εκ μέρους του ΟΑΕΔ η συνυπογραφή του 
συμφωνητικού, αλλά αρκεί η έγγραφη υποστήριξη του 
κάθε Επιχειρησιακού Σχεδίου. 

Οι ανάδοχοι φορείς για την εκτέλεση μιας δράσης ΕΚΤ 
εφόσον πρόκειται για παροχή υπηρεσιών (κατάρτιση, 
προκατάρτιση, συνοδευτικές υποστηρικτικές υπηρεσίες) 
ο προϋπολογισμός των οποίων είναι κάτω από το όριο 
που προσδιορίζεται από το Π.Δ. 346/98 (ΦΕΚ 230/Α/ 
12.10.98), όπως αυτό τροποποιήθηκε από το Π.Δ.18/2000 
(ΦΕΚ 15/τ.Α/3.2.00) και ισχύει κάθε φορά. επιλέγονται με¬ 
τά από πρόσκληση εκδήλωσης ενδιαφέροντος σύμφωνα 
με το υφιστάμενο θεσμικό πλαίσιο. Οι προσφορές των 
υποψήφιων αναδοχών για την υλοποίηση των δράσεων 
κατάρτισης, προκατάρτισης και συνοδευτικών υποστηρι¬ 
κτικών υπηρεσιών των Ολοκληρωμένων Παρεμβάσεων 
Αστικής Ανάπτυξης, Αγροτικής Ανάπτυξης και Τοπικών 
Πρωτοβουλιών Απασχόλησης στα πλαίσια των ΠΕΠ, θα 
αξιολογούνται από τριμελή Γνωμοδοτική Επιτροπή, η 
οποία συγκροτείται από την αναθέτουσα αρχή (τελικός 
δικαιούχος της πράξης) και αποτελείται από έναν εκπρό¬ 
σωπο αυτής ως πρόεδρο και δύο ανεξάρτητους εμπειρο¬ 
γνώμονες - αξιολογητές προερχόμενους από το Ενιαίο 
Μητρώο Αξιολογητών (ΕΜΑ), ως μέλη. 

Σε περίπτωση που η δράση εκτελείται με ίδια μέσα του 
τελικού δικαιούχου, χωρίς προσφυγή σε εξωτερικό ανά- 
δοχο ή άλλη δημόσια υπηρεσία, τότε ο ανάδοχος συμπί¬ 
πτει με τον τελικό δικαιούχο της πράξης. Κάθε κατηγορία 
πράξεων είναι δυνατό να υλοποιείται με περισσότερους 
του ενός αναδόχους. 

Όσον αφορά τους Αναδόχους των δράσεων για την 
Απασχόληση, αυτοί θα προσδιοριστούν μετά την προκή¬ 
ρυξη των σχετικών δράσεων από τον ΟΑΕΔ. 


ΚΑΤΗΓΟΡΙΕΣ ΠΡΑΞΕΩΝ 

ΑΝΑΔΟΧΟΙ 

Συμβουλευτική 

Δημοσιότητα 

Ευαισθητοττοίηση 

Δικτύωση 

Επιχειρήσεις ΟΤΑ α’ βαθμού, Φορείς Παροχής 
Συμβουλευτικών Υποστηρικτικών Ενεργειών, Μη 
Κυβερνητικές Οργανώσεις, κοινωνικές οργανώσεις, 
κοινωνικοί και επαγγελματικοί φορείς-στις 
περιπτώσεις που οι πράξεις εκτελούνται από τον 
τελικό δικαιούχο με ίδια μέσα-, νομικά ή φυσικά 
πρόσωπα που παρέχουν σχετικές υπηρεσίες 

Επιδότηση της απασχόλησης 

Επιχειρήσεις όλων των τομέων 

Επιδότηση της 
αυτοαπασχόλησης 

Άνεργοι 

Επιδότηση απόκτησης 
εργασιακής εμπειρίας 

Επιχειρήσεις όλων των τομέων 

Άλλες Μορφές Απασχόλησης 

Οργανισμοί Τοπικής Αυτοδιοίκησης α' βαθμού, 
Επιχειρήσεις όλων των τομέων 

Κατάρτιση / προκατάρτιση 

Πιστοποιημένα Κέντρα Επαγγελματικής Κατάρτισης 
(ΚΕΚ) με την υπ.' αριθμ. 105127/08-01-01 (ΦΕΚ 
5/Β709-01-01) Απόφαση του Υπουργού Εργασίας 
και Κοινωνικών Ασφαλίσεων 

Συνοδευτικές Υποστηρικτικές 
Υπηρεσίες 

Δυνητικοί Ανάδοχοι για τη λειτουργία των Κέντρων 
Συνοδευτικών Υποστηρικτικών Υπηρεσιών είναι 
όλοι οι φορείς που αναφέρονται στην υπ. αρίθμ. 
112810/18-06-02 Κοινή Απόφαση Υπουργών 
Οικονομίας και Οικονομικών και Εργασίας και 
Κοινωνικών Ασφαλίσεων, σχετικά με την 
«Τροποποίηση της υπ. αριθμό 5387/08-10-2001 
Απόφαση του Υπουργού Εργασίας και Κοινωνικών 
Ασφαλίσεων, που ορίζει το «Σύστημα Διαχείρισης, 
Παρακολούθησης, Αξιολόγησης και Ελέγχου 
Ενεργειών παροχής Συνοδευτικών Υποστηρικτικών 
Υπηρεσιών συγχρηματοδοτούμενων από το 
Ευρωπαϊκό Κοινωνικό Ταμείο (ΕΚΤ) στο πλαίσιο 
του Γ’ Κ.Π.Σ. (2000-2006)» όπως αυτή ισχύει. 

Κοινωνικές Υπηρεσίες 

α) οι επιχειρήσεις των Οργανισμών Τοπικής 
Αυτοδιοίκησης (Ο.Τ.Α.) του άρθρου 277 επόμενα 
του Δημοτικού και Κοινοτικού Κώδικα (Δ.Κ.Κ.) οι 
οποίες έχουν στον σκοπό τους την κοινωνική 
ανάπτυξη, ή πρόνοια ή συναφή προς τα ανωτέρω 
σκοπό, κατά το οικείο καταστατικό. 

β) οι διαδημοτικές επιχειρήσεις και οι αστικές 
εταιρείες που έχουν συσταθεί από τους ΟΤΑ και οι 
οποίες έχουν στον σκοπό τους την κοινωνική 
ανάπτυξη, ή την πρόνοια ή συναφή προς τα 
ανωτέρω σκοπό, κατά το οικείο καταστατικό. 

γ) Οργανισμοί Τοπικής Αυτοδιοίκησης (ΟΤΑ) που 
δεν έχουν συστήσει τις επιχειρήσεις που 
προαναφέρθηκαν, μπορούν να εφαρμόσουν τις 
ενέργειες της παρούσας μέσω των δημοτικών 
επιχειρήσεων όμορων δήμων ύστερα από σύναψη 
σχετικής προγραμματικής σύμβασης. 


Άρθρο 4 

ΩΦΕΛΟΥΜΕΝΟΙ - 

ΕΠΙΛΟΓΗ ΩΦΕΛΟΥΜΕΝΩΝ ΔΡΑΣΕΩΝ ΕΚΤ 

1. ΩΦΕΛΟΥΜΕΝΟΙ 

Οι ωφελούμενοι από τις Ολοκληρωμένες Παρεμβάσεις 
Αστικής Ανάπτυξης/ΕΚΤ μπορεί να είναι: 

• ΑΝΕΡΓΟΙ και ΥΠΟΑΠΑΣΧΟΛΟΥΜΕΝΟΙ, οι οποίοι είναι 
κάτοικοι υποβαθμισμένων περιοχών 

• ΑΝΕΡΓΟΙ και ΥΠΟΑΠΑΣΧΟΛΟΥΜΕΝΟΙ σε τομείς που 
αντιμετωπίζουν ιδιαίτερα προβλήματα απασχόλησης 

• ΕΡΓΑΖΟΜΕΝΟΙ οι οποίοι είναι κάτοικοι υποβαθμισμέ¬ 
νων περιοχών ή εργάζονται σε τομείς που αντιμετωπίζουν 
ιδιαίτερα προβλήματα 

• ΑΥΤΟΑΠΑΣΧΟΛΟΥΜΕΝΟΙ οι οποίοι είναι κάτοικοι 
υποβαθμισμένων περιοχών ή εργάζονται σε τομείς που 
αντιμετωπίζουν ιδιαίτερα προβλήματα 

• Ειδικές πληθυσμιακές ομάδες, όπως: 

- άτομα με αναπηρίες, 

- άτομα με ψυχικές ασθένειες που διαβιούν εκτός ιδρυ¬ 
μάτων, 

- παλιννοστούντες, 

- πρόσφυγες, 

- μετανάστες, 

- αποφυλακισμένοι, 

- ανήλικοι παραβάτες, 


- ειδικές πολιτισμικές ομάδες (π.χ. Τσιγγάνοι.Πομάκοι), 

- ειδικές κατηγορίες γυναικών που απειλούνται με κοι¬ 
νωνικό αποκλεισμό, 

- μακροχρόνια άνεργοι άνω των 45 ετών, 

- άνεργοι άνω των 55 ετών, 

- λοιπές κατηγορίες ανέργων σε περιοχές ή κλάδους 
υψηλής ανεργίας, 

-πρώην χρήστες ουσιών ή άτομα που βρίσκονται σε δια¬ 
δικασία απεξάρτησης, 

- οροθετικοί, 

- λοιπές κατηγορίες ατόμων που απειλούνται με απο¬ 
κλεισμό από την αγορά εργασίας. 

2. ΕΠΙΤΡΟΠΗ ΕΠΙΛΟΓΗΣ 

Η επιλογή όλων των ωφελούμενων γίνεται από Τριμελή 
Επιτροπή Επιλογής στην οποία συμμετέχουν μέλη του 
Εταιρικού Σχήματος, εκ των οποίων ένας εκπρόσωπος 
του επικεφαλής του Εταιρικού Σχήματος και ένας εκπρό¬ 
σωπος του ΟΑΕΔ. 

3. ΚΡΙΤΗΡΙΑ ΕΠΙΛΟΓΗΣ 

Όπως ισχύει το σημείο 3 του άρθρου 5 της υπ’ αριθμ. 
112852/19.6.2002 Κοινής Υπουργικής Απόφασης των Το- 
πικών Πρωτοβουλιών για την Απασχόληση, με εξαίρεση 
την τελευταία παράγραφο. 

Τα κριτήρια για την επιλογή των εργαζομένων και των 
αυτοαπασχολούμενων είναι αυτά που ορίζονται στην υπ. 
αριθμό 112809/18.6.2002 Κοινή Απόφαση Υπουργών Οι- 

κονομίας και Οικονομικών και Εργασίας και Κοινωνικών 
Ασφαλίσεων, σχετικά με την «Τροποποίηση της υπ’ αριθμ. 
4033/26.7.2001 Απόφασης του Υπουργού Εργασίας και 
Κοινωνικών Ασφαλίσεων για το Ενιαίο Σύστημα Διαχείρι¬ 
σης, Αξιολόγησης, Παρακολούθησης και Ελέγχου των 
ενεργειών Επαγγελματικής Κατάρτισης (ΕΣΔΕΚ) συγ- 
χρηματοδοτούμενων από το ΕΚΤ στο πλαίσιο του Γ'ΚΠΣ, 
(2000-2006), για όλα τα Επιχειρησιακά Π ρογράμματα που 
εμπεριέχουν δράσεις Κατάρτισης» όπως αυτή ισχύει. 

Άρθρο 5 

ΣΤΑΔΙΑ ΕΦΑΡΜΟΓΗΣ 

Όπως προβλέπονται στις προκηρύξεις των Διαχειριστι¬ 
κών Αρχών των Περιφερειακών Επιχειρησιακών Προ¬ 
γραμμάτων για τα Μέτρα Ολοκληρωμένων Παρεμβάσε¬ 
ων για την Αστική Ανάπτυξη (ΕΤΠΑ - ΕΚΤ). 

Άρθρο 6 

ΕΙΔΙΚΑ ΚΡΙΤΗΡΙΑ ΑΞΙΟΛΟΓΗΣΗΣ 

Όπως προβλέπονται στις προκηρύξεις των Διαχειριστι¬ 
κών Αρχών των Περιφερειακών Επιχειρησιακών Προ¬ 
γραμμάτων για τα Μέτρα Ολοκληρωμένων Παρεμβάσε¬ 
ων για την Αστική Ανάπτυξη (ΕΤΠΑ - ΕΚΤ). 

Άρθρο 7 

ΟΡΟΙ ΕΦΑΡΜΟΓΗΣ ΔΡΑΣΕΩΝ ΕΚΤ 

1. Οι όροι εφαρμογής των δράσεων Συμβουλευτική, 
Δημοσιότητα/ Ευαισθητοποίηση, Δικτύωση, Προώθηση 
στην απασχόληση, Κατάρτιση, Προκατάρτιση και Συνο¬ 
δευτικές Υποστηρικτικές Υπηρεσίες είναι οι αναφερόμε- 
νοι στο άρθρο 8 (Όροι Εφαρμογής Δράσεων) της υπ’ 
αριθμ. 112852/19.6.2002 ΚΥΑγιατις Τοπικές Πρωτοβου¬ 
λίες Απασχόλησης, με την εξής συμπλήρωση: Στο πεδίο 
3, παράγραφος 3 (Αμοιβές Καταρτιζομένων) προστίθε¬ 
νται οι Εργαζόμενοι και οι Αυτοαπασχολούμενοι με εκ¬ 
παιδευτικό επίδομα όσο και εκείνο των υποαπασχολού¬ 
μενων. 

2. Οι όροι εφαρμογής των ενεργειών λειτουργίας των 
Κοινωνικών Υπηρεσιών είναι οι αναφερόμενοι στο άρθρο 
8 (Όροι Υλοποίησης) των Κοινών Υπουργικών Αποφάσε¬ 
ων με Αριθ. Πρωτ. 4036/27.7.2001 (ΦΕΚ 1128/Β/30.8.01) 
και Αριθμ. Πρωτ. 4035/27.7.2001 (ΦΕΚ1127/Β/30.8.01), 
όπως κάθε φορά ισχύουν. 

Επισημαίνεται ότι το μέγιστο χρονικό διάστημα για το 
οποίο θα ισχύσει η συγχρηματοδότηση από το ΕΚΤ για 
την λειτουργία της κάθε δομής ορίζεται σετριάνταέξι (36 
μήνες). Στο εν λόγω χρονικό διάστημα δεν περιλαμβάνο¬ 
νται οι μήνες επιλεξιμότητας δαπανών που ξεκινούν πριν 
την έναρξη λειτουργίας της κάθε δομής και αναφέρονται 
στις παραπάνω ΚΥΑ. 

Άρθρο 8 

ΕΠΙΛΕΞΙΜΕΣ ΔΑΠΑΝΕΣ ΔΡΑΣΕΩΝ ΕΚΤ 

1. Οι επιλέξιμες δαπάνες των δράσεων Συμβουλευτική, 
Δημοσιότητα/ Ευαισθητοποίηση, Δικτύωση, Προώθηση 
στην απασχόληση, Κατάρτιση, Προκατάρτιση και Συνο¬ 
δευτικές Υποστηρικτικές Υπηρεσίες είναι οι αναφερόμε- 
νες στο άρθρο 9 (Επιλέξιμες Δαπάνες) της υπ’ αριθμ. 
112852/19.6.2002 ΚΥΑ για τις Τοπικές Πρωτοβουλίες 
Απασχόλησης, με την εξής συμπλήρωση: Στις επιλέξιμες 
δαπάνες συμπεριλαμβάνεται και το ωριαίο εκπαιδευτικό 
επίδομα των εργαζομένων και των αυτοαπασχολούμενων 
το οποίο ταυτίζεται με εκείνο των υποαπασχολούμενων. 

2. Οι επιλέξιμες δαπάνες των ενεργειών λειτουργίας 
των Κοινωνικών Υπηρεσιών είναι οι αναφερόμενες στο 
άρθρο 9 (Επιλέξιμες Δαπάνες, Δικαιολογητικά Υλοποίη¬ 


σης καιΔαπανών) των Κοινών Υπουργικών Αποφάσεων με 
Αριθ. Πρωτ. 4036/27.7.2001 (ΦΕΚ 1128/Β/30.8.01) και 
Αριθμ. Πρωτ. 4035/27.7.2001 (ΦΕΚ1127/Β/30.8.01), όπως 
κάθε φορά ισχύουν. 

Άρθρο 9 

ΧΡΗΜΑΤΟΔΟΤΗΣΗ - ΧΡΗΜΑΤΟΡΡΟΕΣ ΔΡΑΣΕΩΝ ΕΚΤ 

1. Η χρηματοδότηση και οι χρηματορροές των δράσε¬ 
ων Συμβουλευτική, Δημοσιότητα/ Ευαισθητοποίηση, Δι¬ 
κτύωση, Προώθηση στην απασχόληση, Κατάρτιση, Προ¬ 
κατάρτιση και Συνοδευτικές Υποστηρικτικές Υπηρεσίες 
είναι οι αναφερόμενες στο άρθρο 10 (Χρηματοδότηση . 
Χρηματορροές) της υπ’ αριθμ. 112852/19.6.2002 ΚΥΑ για 
τις Τοπικές Πρωτοβουλίες Απασχόλησης, με την εξής συ¬ 
μπλήρωση: Στις επιλέξιμες δαπάνες συμπεριλαμβάνεται 
και το ωριαίο εκπαιδευτικό επίδομα των εργαζομένων και 
των αυτοαπασχολούμενων το οποίο ταυτίζεται με εκείνο 
των υποαπασχολούμενων. 

2. Η χρηματοδότηση των ενεργειών λειτουργίας των 
Κοινωνικών Υπηρεσιών είναι η αναφερόμενη στο άρθρο 
11 (Χρηματοδότηση) των Κοινών Υπουργικών Αποφάσε¬ 
ων με Αριθ. Πρωτ. 4036/27.7.2001 (ΦΕΚ 1128/Β/30.8.01) 
και Αριθμ. Πρωτ. 4035/27.7.2001 (ΦΕΚ1127/Β/30.8.01), 
όπως κάθε φορά ισχύουν. 

Οι χρηματορροές για τις δράσεις των Κοινωνικών Υπη¬ 
ρεσιών ορίζονται ως εξής: 

Η χρηματοδότηση θα δίνεται σε τέσσερις (4) δόσεις, ως 
εξής: 

• Η πρώτη δόση είναι μέχρι το 20% του προϋπολογι¬ 
σμού του έργου και χορηγείται με την έναρξη λειτουργίας 
της ενέργειας. Η πρώτη δόση δεν μπορεί να υπερβαίνει 
την δηλωθείσα ετήσια κατανομή στο Τεχνικό Δελτίο Έρ¬ 
γου. 

Στην περίπτωση που δεν έχει καταβληθεί ολόκληρη η 
πρώτη δόση (το 20% του έργου) επειδή είναι μεγαλύτερη 
της ετήσιας κατανομής, το υπόλοιπο θα καταβάλλεται μα¬ 
ζί με την δεύτερη δόση. 

• Η δεύτερη δόση είναι το 35% του προϋπολογισμού 
του έργου και χορηγείται αφού πιστοποιηθεί ότι έχει δα- 
πανηθεί το 80% της δοθείσης πρώτης δόσης βάση των 
μηνιαίων και τριμηνιαίων δελτίων. 

• Η τρίτη δόση είναι το 35% του προϋπολογισμού του 
έργου και χορηγείται αφού πιστοποιηθεί ότι έχει δαπανη- 
θεί α) το 100% της πρώτης δόσης, β) το 80% της δεύτε¬ 
ρης δόσης, βάση των μηνιαίων και τριμηνιαίων δελτίων. 

• Η τελευταία δόση (10%) αφορά την πληρωμή του 
υπολοίπου και πραγματοποιείται με την πιστοποίηση του 
100% του φυσικού αντικειμένου του έργου βάση των μη¬ 
νιαίων και τριμηνιαίων δελτίων. 

Για την ολοκλήρωση της διαδικασίας χρηματοδότησης 
και δεδομένου ότι θα ισχύσει η έμμεση διαδικασία πλη¬ 
ρωμών απαιτείται να ανοιχθεί έντοκος τραπεζικός λογα¬ 
ριασμός στην Τράπεζα του Τελικού Δικαιούχου για κάθε 
ένα από τα έργα χωριστά. 

Άρθρο 10 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Όπως ισχύει στο άρθρο 11 (Υποχρεώσεις του Τελικού 
Δικαιούχου) της υπ’ αριθμ. 112852/19.6.2002 (ΦΕΚ786/Β/ 
26.6.02) ΚΥΑ για τις Τοπικές Πρωτοβουλίες Απασχόλησης 

ΆρθροΙΙ 

ΕΛΕΓΧΟΣ 

Όπως ισχύει στο άρθρο 12 (Έλεγχος) της υπ’ αριθμ. 
112852/19.6.2002 (ΦΕΚ786/Β/26.6.02) ΚΥΑγιατις Τοπι¬ 
κές Πρωτοβουλίες Απασχόλησης. 




16114 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 12 

ΤΕΛΙΚΕΣ ΔΙΑΤΑΞΕΙΣ 

Η παρούσα Υπουργική Απόφαση ισχύει από την δημο¬ 
σίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Αυγούστου 2002 


οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 


X. ΠΑΧΤΑΣ Δ. ΡΕΠΠΑΣ 


♦ 


Αριθ. 122295 ( 2 ) 

Καθορισμός χορηγήματος θέρμανσης των εμμίσθων 
Υποθηκοφυλακείων και Κτηματολογικών Γραφείων 
της Χώρας, έτους 2002. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Ν.2362/95 (ΦΕΚ 247/Α/95) «Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις». 

2. Το Π.Δ.138/98 (ΦΕΚ 107/Α/98) «Ανάληψη υποχρεώ¬ 
σεων από τους Διατάκτες». 

3. Το Π.Δ.151/98 (ΦΕΚ 116/Α/98) «Διαδικασία ελέγχου, 
εκκαθάρισης και εντολής πληρωμής των δαπανών του 
Δημοσίου». 

4. Το Π.Δ.36/2000 (ΦΕΚ 29/Α/2000) «Οργανισμός 
Υπουργείου Δικαιοσύνης». 

5. Την 2/38554/0004/2000 (ΦΕΚ 703/Β/2000) «Μεταβί¬ 
βαση αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα». 

6. Την 110192/2000 (ΦΕΚ 1054/Β/2000) «Μεταβίβαση 

αρμοδιοτήτων Υπουργού Δικαιοσύνης στο Γενικό Γραμ¬ 
ματέα.και στους Προϊσταμένους των περιφερειακών 

υπηρεσιών αυτού». 

7. Την 150319/2001 (ΦΕΚ 1549/Β72001) «τροποποίηση 
της αριθ. 110192/17.8.2000 απόφασης του Υπουργού 
Δικαιοσύνης». 

8. Το γεγονός ότι από τις διατάξεις της παρούσας από¬ 
φασης προκαλούνται εφάπαξ δαπάνες σε βάρος του 
Κρατικού Προϋπολογισμού Εξόδων για το τρέχον έτος 
ύψους 20.500 Ευρώ, για την προμήθεια καυσίμων θέρ¬ 
μανσης των Υποθηκοφυλακείων και Κτηματολογικών 
Γ ραφείων της Χώρας για την αντιμετώπιση των οποίων 
έχει εγκριθεί πίστωση στον ΚΑΕ 1513 του εκτελούμενου 


Προϋπολογισμού Εξόδων Ε.Φ. 17-130 του Υπουργείου 
Δικαιοσύνης, αποφασίζουμε: 

Καθορίζουμε το ποσό του κατ’ αποκοπήν χορηγήματος 
για προμήθεια καυσίμων θέρμανσης των εμμίσθων 
Υποθηκοφυλακείων και Κτηματολογικών Γ ραφείων της 
Χώρας έτους 2002 σε βάρος των Κ.Α. 1513του Φορέα 17- 
130 του Προϋπολογισμού εξόδων του Υπουργείου Δι¬ 
καιοσύνης έτους 2002 ως κατωτέρω: 


ΥΠΟΘΗΚΟΦΥΛΑΚΕΙΑ 

ΕΥΡΩ 

Αθηνών 

8.039 

Πατρών 

1.907 

Χαλανδρίου 

1.467 

Πιερίας 

1.467 

Σαλαμίνας 

880 

Άρτας 

1.170 

Ηρακλείου 

880 

Χανίων 

1.170 

Ιεράπετρας 

880 

Λιμένος Βαθέος Σάμου 

880 

Κτημ. Γ ραφείο Ρόδου 

880 

Κτημ. Γ ραφείο Κώ 

880 

ΣΥΝΟΛΟΔΑΠΑΝΗΣ 

20.500 ΕΥΡΩ 

Το ανωτέρω χορηγήμα είναι πάγιο 

και θα καταβληθεί 


από το αρμόδιο Ταμείο με κατάσταση που θα εκδοθεί από 
τον Προϊστάμενο του Υποθηκοφυλακείου ή Κτη- 
ματολογικού Γ ραφείου. 

Η διαχείρισητου χορηγήματος αυτού, θα γίνεται από το 
διαχειριστή εκείνο που θα ορισθεί από τον Προϊστάμενο 
της Υπηρεσίας. 

Ο διαχειριστής θα λογοδοτήσει περί της διαχειρίσεως 
του ενώπιον του αρμόδιου Δικαστικού Συμβουλίου των 
Πρωτοδικών. 

Η απόφαση του αρμοδίου Δικαστικού Συμβουλίου των 
Πρωτοδικών επί της λογοδοσίας του διαχειριστή θα 
υποβληθεί στο Υπουργείο Δικαιοσύνης για έλεγχο μετά 
τη λήξη της χειμερινής περιόδου και μέχρι 30.6.2003 το 
αργότερο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Αυγούστου 2002 


Με εντολή Υφυπουργού 
Ο Προϊστάμενος 
της 20ης Δ/νσης 
Προϋπολογισμού του Γ.Λ.Κ. 
του Υπουργείου Οικονομίας 
και Οικονομικών 
ΔΗΜ. ΣΚΟΥΦΗΣ 


Με εντολή Υπουργού 

Η Προϊσταμένη 
της Δ/νσης Οικονομικού 
του Υπουργείου 
Δικαιοσύνης 
Ε. ΚΟΥΚΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







